**Erklæring for studerende vedrørende tavshedspligt i forbindelse med valg eller udpegning til et mandat i Aalborg Universitets styrende organer**

**Navn:**

**Studienr.:**

**Organ:**

Jeg erklærer herved, at jeg vil overholde lovgivningens herunder Straffelovens regler om tavshedspligt vedrørende forhold, som jeg bliver bekendt med i forbindelse med, at jeg er indvalgt eller udpeget til et mandat i et af Aalborg Universitets styrende organer, det være sig bestyrelsen, ph.d.-udvalg, akademisk råd, institutråd eller studienævn.

Jeg erklærer, at jeg er blevet gjort bekendt med, at en overtrædelse af tavshedspligten vil være en overtrædelse af Aalborg Universitets Regler om Disciplinære Foranstaltninger som efter omstændighederne vil kunne medføre bortvisning fra Aalborg Universitet.

Jeg erklærer, at jeg er gjort bekendt med, at de oplysninger, der normalt er tavshedspligt om, er oplysninger, der er betegnet som fortrolige enten ved lov eller ved administrativ bestemmelse, herunder oplysninger om enkeltpersoners private forhold, oplysninger om væsentlige offentlige eller private interesser, offentlig kontrol, offentlige økonomiske interesser, enhver form for forretningsvirksomhed, personlige eller interne forhold.

Tavshedspligten gælder også efter, at mandatet i et af Aalborg Universitets styrende organer er ophørt.

Dato:

Underskrift: